Source: https://www.kalimeraellada.gr/afta-ine-ta-programmata-pou-trechoun-gia-perissoteres-apo-50-000-thesis-ergasias/
Timestamp: 2020-07-10 21:13:22+00:00
Document Index: 7730537

Matched Legal Cases: ['ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ', 'ΑΕΔ ']

Αυτά είναι τα προγράμματα που «τρέχουν» για περισσότερες από 50.000 θέσεις εργασίας | KalimeraEllada.gr
Σε εξέλιξη βρίσκεται ο σχεδιασμός του ΟΑΕΔ με προγράμματα του οργανισμού να προσφέρουν περισσότερες από 50.000 εργασίας. Για τα προγράμματα θα επιλεγούν υποψήφιοι διαφόρων ειδικοτήτων και ηλικιακών ομάδων.
Τα προγράμματα του ΟΑΕΔ είναι αρκετά και οι θέσεις που θα ανοίξουν είναι πάνω από 50.000 ανέργους. Άλλα προγράμματα ήδη τρέχουν άλλα αναμένονται όπως η κοινωφελής εργασία του ΟΑΕΔ.
Κοινωφελής εργασία (36.500 θέσεις)
Ο υπουργός Εργασίας και Κοινωνικών Υποθέσεων Γιάννης Βρούτσης υπογράμμισε ότι οι αιτήσεις θα ξεκινήσουν σε περίπου 10 μέρες, σημειώνοντας ότι τελείωσε η διαδικασία με το ΑΣΕΠ και τώρα βρίσκεται στον ΟΑΕΔ.
Ολες οι θέσεις ανα δήμο και οι ειδικότητες στο αρχείο ΕΔΩ
Η αίτηση συμμετοχής συνιστά εξουσιοδότηση προς τον ΟΑΕΔ για την χρήση και επεξεργασία των προσωπικών δεδομένων του αιτούντος για τους σκοπούς της πρόσκλησης. Ο δυνητικά ωφελούμενος φέρει την ευθύνη της πλήρους και ορθής συμπλήρωσης της αίτησης.
Συμπληρώνει τα σχετικά πεδία με τα στοιχεία που θα οριστούν στην πρόσκληση και αντιστοιχούν σε προτιμήσεις φορέων και κριτήρια κατάταξης. Διόρθωση ή τροποποίηση ή συμπλήρωση των αιτήσεων για ελλιπή στοιχεία – δικαιολογητικά, έστω και συμπληρωματικά ή διευκρινιστικά, επιτρέπεται με νέες αιτήσεις μέχρι τη λήξη της προθεσμίας υποβολής των ηλεκτρονικών αιτήσεων. Οι νέες αιτήσεις αντικαθιστούν τις προηγούμενες, οι οποίες ακυρώνονται.
Ο ΟΑΕΔ επεξεργάζεται με μηχανογραφικό τρόπο τις αιτήσεις των δυνητικών ωφελουμένων για την απασχόλησή τους ανά ειδικότητα και τους κατατάσσει σε προσωρινό πίνακα κατάταξης ανέργων
Στον πίνακα αυτόν αναγράφονται υποχρεωτικά ο κωδικός αριθμός, η συνολική βαθμολογία των δυνητικά ωφελουμένων, οι μονάδες που αντιστοιχούν σε καθένα από τα κριτήρια κατάταξης της παρ. 5 του άρθρου 6, η σειρά κατάταξης με βάση την συνολική βαθμολόγηση των κριτηρίων, η ειδικότητα των υποψηφίων, οι δηλωθείσες προτιμήσεις και η υπηρεσία τοποθέτησης ή/και ο επιβλέπων φορέας.
Ο προσωρινός πίνακας κατάταξης ανέργων καταρτίζεται από τον ΟΑΕΔ και υπογράφεται από τον Διοικητή ή από άλλο όργανο που ορίζεται με απόφαση του Διοικητή.
Ο προσωρινός πίνακας κατάταξης ανέργων περιλαμβάνει προσωρινό πίνακα επιτυχόντων, προσωρινό πίνακα επιλαχόντων και προσωρινό πίνακα αποκλειομένων, στον οποίο αναφέρεται συγκεκριμένος λόγος αποκλεισμού.
Ο προσωρινός πίνακας αναρτάται στο διαδικτυακό τόπο του ΟΑΕΔ και ανακοινώνεται η έκδοσή του στον πίνακα ανακοινώσεων του αρμόδιου Κέντρου Προώθησης Απασχόλησης (ΚΠΑ) 2.
Πρόγραμμα προεργασίας για 1.100 ανέργους
Στόχος του νέου προγράμματος είναι: η ενίσχυση της πρόσβασης των νέων στην αγορά εργασίας μέσω της απόκτησης επαγγελματικής εμπειρίας η αντιμετώπιση του φαινομένου διαρροής επιστημονικού εργατικού δυναμικού Η διάρκεια του προγράμματος είναι 7 μήνες και αφορά 1.100 εγγεγραμμένους στα μητρώα ανέργων του ΟΑΕΔ σε περιοχές αρμοδιότητας της Περιφέρειας Δυτικής Ελλάδας. Ο ΟΑΕΔ θα καταβάλει μηνιαία αποζημίωση ίση με τον νόμιμο κατώτατο μισθό (με πλήρεις ασφαλιστικές εισφορές) καθώς και αναλογία δώρων εορτών και επιδόματος αδείας.
500 θέσεις για απόκτηση επαγγελματικής εμπειρίας
Ξεκίνησαν από την Παρασκευή (19/6) οι αιτήσεις για το νέο πρόγραμμα απόκτησης επαγγελματικής εμπειρίας, με 100% επιδότηση. Η νέα δράση του ΟΑΕΔ περιλαμβάνει 500 θέσεις και αφορά ανέργους ηλικίας από 18 έως 30 ετών. Τονίζεται ότι ο ΟΑΕΔ θα καταβάλει μηνιαία αποζημίωση 550 ευρώ καθαρά, καθώς και πλήρεις ασφαλιστικές εισφορές και αναλογία δώρων εορτών και επιδόματος αδείας. Το πρόγραμμα αφορά στην Περιφέρεια Ηπείρου.
Δύο νέα προγράμματα με 12.000 θέσεις
Συγκεκριμένα, εγκρίθηκε πρόγραμμα για την επιχορήγηση επιχειρήσεων, φορέων και οργανισμών δημόσιου τομέα για την απασχόληση 10.000 μακροχρόνια ανέργων ηλικίας 55-67 ετών. Ως ποσό επιχορήγησης ορίζεται το 75% του μηνιαίου μισθολογικού και μη μισθολογικού κόστους του ωφελούμενου με ανώτατο όριο τα 750 ευρώ μηνιαίως. Η επιχορήγηση υπολογίζεται για κάθε μήνα πλήρους απασχόλησης για τους μισθωτούς και για τους ημερομισθίους το ανώτερο μέχρι είκοσι πέντε (25) ημέρες ασφάλισης.
Η διάρκεια της επιχορήγησης παραμένει στους 12 μήνες με δυνατότητα επέκτασης για επιπλέον 12 μήνες, ύστερα από αίτηση του δικαιούχου. Το δεύτερο αφορά ειδικό πρόγραμμα ενίσχυσης εργοδοτών για την πρόσληψη 2.000 ανέργων ατόμων με αναπηρία (ΑμεΑ), απεξαρτημένων από εξαρτησιογόνες ουσίες, αποφυλακισμένων, νεαρών παραβατικών ατόμων ή νεαρών ατόμων που βρίσκονται σε κοινωνικό κίνδυνο και, παράλληλα, ένα πρόσθετο πρόγραμμα επιχορήγησης 50 θέσεων εργονομικής διευθέτησης του χώρου εργασίας για ΑμεΑ. Το πρόγραμμα απευθύνεται:
α) Σε ιδιωτικές επιχειρήσεις, συνεταιρισμούς, Φορείς Κοινωνικής και Αλληλέγγυας Οικονομίας και γενικά εργοδότες του ιδιωτικού τομέα που ασκούν τακτικά οικονομική δραστηριότητα.
Η επιχορήγηση για κάθε μήνα πλήρους απασχόλησης για τους ωφελούμενους ανέργους ορίζεται στο 90% του μισθολογικού και μη μισθολογικού κόστους, με ανώτατο όριο τα 800 ευρώ μηνιαίως.
Όπως δήλωσε ο Υπουργός Εργασίας & Κοινωνικών Υποθέσεων Γιάννης Βρούτσης υλοποιούνται 2 νέα στοχευμένα προγράμματα στήριξης και επανένταξης στην αγορά εργασίας για 10.000 μακροχρόνια ανέργους 55-67 ετών και για 2.000 ανέργους συμπολίτες μας (ΑμεΑ, απεξαρτημένους από ουσίες ή παραβατικά άτομα νεαρής ηλικίας κ.α). “Δημιουργούμε τις συνθήκες για μία δεύτερη ευκαιρία σε κατηγορίες συνανθρώπων μας που υπέστησαν κοινωνική απομόνωση και μεγάλη οικονομική δυσχέρεια ώστε να επανενταχθούν στην αγορά εργασίας για 2 χρόνια και να σταθούν στα πόδια τους.
Επιδοτούμε γενναία επιχειρήσεις, φορείς και οργανισμούς του δημόσιου τομέα καλύπτοντας μεγάλο μέρος από το μισθολογικό και το μη μισθολογικό κόστος στηρίζοντας οικονομικά και ηθικά όλους τους συνανθρώπους μας, ειδικά αυτούς που χρειάζονται περισσότερο τη μέριμνα της Πολιτείας” ανέφερε ο υπουργός Εργασίας.
Tags: ΘΕΣΕΙΣ ΕΡΓΑΣΙΑΣ